Ռուդոլֆ (լիճ)

Ռուդոլֆ (1975 թվականից՝ Տուրկանա), աղի լիճ Քենիայում, ծայր հյուսիսային հատվածը գտնվում է Եթովպիայում։

Աշխարհագրություն 

Գտնվում է Արևելա-Աֆրիկյան ռիֆտային հովտի սահմաններում։ Լճում կա 3 հրաբխային կղզի՝ Հարավային կղզի, Կրոկոդայլ այլենդ կամ Կենտրոնական կղզի, Հյուսիսային կղզի։ Հարավային ափին գտնվում է Տելեկի հրաբուխը։ Լճի մեջ թափվում են մի քանի գետեր, որոնցից ամենախոշորը Օմո գետը։ Լիճը անհոսք է, այստեղից սկիզբ առնող գետեր չկան։

Լիճը գտնվում է ծովի մակարդակից 375 մ բարձրության վրա։ Երկարությունը 220 կմ է, լայնությունը՝ մինչև 50 կմ, մակերեսը՝ 8,5 հազար կմ², խորությունը՝ մինչև 73 մ։

Պատմություն 
Լիճը հայտնաբերվել է 1888 թվականին հունգարական ճանապարհորդ կոմս Սամուել Տելեկիի և ավստրիացի Լյուդվիգ ֆոբ Հյոնելի կողմից։ Նրանք լիճն անվանել են «Ռուդոլֆ» Ավստրիայի կրոնպրինցի պատվին։ 1970-ական թվականներին լիճը ստացել է տեղական Տուրկանա անվանումը։ Սակայն բազմաթիվ քարտեզների վրա լիճը կարելի է գտնել հին անվանումով։ Լճի մոտակայքում հայտաբերում են բազմաթիվ նախապատմական գտածոներ։

Բնություն 
Լիճն առաջին հերթին հայտնի է կոկորդիլոսների մեծ քանակությամբ, որոնց թիվը այստեղ հասնում է 12 000-ի։ Դրանց թվում հանդիպում են խոշոր տեսակներ (մինչև 5,5 մ երկարությամբ)։

Կղզիներ 
Հարավային կղզի (Turkana South Island), լճի կղզիներից ամենախոշորը։ Ինչպես երկու այլ կղզիները, որոնք գտնվում են խզումային խախտումների գոտում, Հարավային կղզին նույնպես ունի հրաբխային ծագում։ Կղզու վրա կան մի քանի պարբերաբար գործող խառնարաններ։ 1955 թվականին կղզին հետազոտող Ջորջ և Ջոյ Ադամսոնը հայտնել են, որ կղզու բուսական և կենդանական աշխարհը աչքի են ընկնում ծայրաստիճան աղքատությամբ։ Առանձին վայրերում աճում են խեժատու ծառեր։ Ողնաշարավորներից այստեղ բնակվում են թռչուններ, չղջիկներ, օձեր։ Առափնյա շրջանում կան մեծ քանակությամբ կոկորդիլոսներ։ Ներկայումս կղզու տարածքը համարվում է «South Island National Park» ազգային պարկ։

Հնագիտություն և հնէամարդաբանություն 
Մի քանի միլիոն տարի առաջ կլիման Հարավային կղզում ավելի խոնավ էր, լիճը ավելի մեծ տարածք էր գրավում, իսկ ափերը ավելի պտղաբեր էին, քան հիմա։ Լճի ափերին բնակվում էին խոշոր կենդանիներ (գետաձիեր, ընձուղտներ, փղեր, խոզեր, այծքաղներ) և վաղ հոմինիդներ։

Լճի արվարձաններում հայտնաբերվել են բազմաթիվ կարևոր հնէաբանական և հնէամարդաբանական գտածոներ։

Ծանոթագրություններ

Գրականություն 
 

Լճեր այբբենական կարգով
Համաշխարհային ժառանգության օբյեկտներ այբբենական կարգով
Եթովպիայի լճեր
Քենիայի լճեր
Աֆրիկայի անհոսք լճեր
Աֆրիկայի լճեր
Կատեգորիա ԲՊՀՄ II